En 21-årig mand fra Aalborg er sigtet for at sætte andres liv eller førlighed på spil efter groft uforsvarlig kørsel på motorvejen. Manden blev stoppet af en politipatrulje onsdag eftermiddag for at køre for hurtigt. Han slap i første omgang med en advarsel, men umiddelbart efter accelererede han kraftigt fra stedet. Da patruljen forsøgte at stoppe ham igen, afskar han dem vejen. - Han kørte fuldstændig råddent, fortæller vagtlederen ved Nordjyllands Politi. Med hjælp fra endnu en patruljevogn blev manden endelig stoppet. Han står nu til at miste kørekortet og en sigtelse for at overtræde straffeloven, oplyser Vagtlederen.

Referat:
En ung mand satte andre bilisters liv i fare, da han onsdag eftermiddag drillede en politipatrulje med vild og hurtig kørsel på motorvejen ved Støvring.